આઇ એમ વેરી હેપ્પી, ઓલ ઇઝ વેલ, ડોન્ટફોલો, આઇ એમ એગ્રી જેવા અંગ્રેજી લખાણવાળી અઢળક ટી-શર્ટ આજના યુવાનોને આપણે પહેરતાં જોઈએ છીએ. ઘણી વાર તો એવું અટપટંુ લખેલું હોય છે કે દેખનારને વંચાય પણ નહીં અને સમજણ પણ ના પડે. જોકે ટ્રેન્ડ એટલે ટ્રેન્ડ. યુવાનો પહેરે એટલે એક નવો જ ચીલો શરૃ થઈ જાય છે. હવે આથી વધારે યુવાનોમાં એવી ટી-શર્ટનો ટ્રેન્ડ જોવા મળે છે જેમાં રોજ બોલાતી ગુજરાતી ભાષાનું લખાણ હોય છે અથવા તો એવું પણ કહી શકાય કે એવું લખેલું હોય છે જે પરથી જોનારને ખ્યાલ આવી જ જાય કે આ ગુજરાતી વાનગીનું નામ છે અથવા ગુજરાતમાં બોલાતી બોલી છે. ટૂંકમાં ગુજરાતી ભાષાને સમર્પિત ટી-શર્ટનો ટ્રેન્ડ યુવાનોમાં જોવા મળે છે.